2022.6.16.
HU
Az Európai Unió Hivatalos Lapja
C 233/31
Az Európai Unió Kombinált Nómenklatúrájának magyarázata (2022/C 233/08)
A 2658/87/EGK tanácsi rendelet (1) 9. cikke (1) bekezdése a) pontjának megfelelően az Európai Unió Kombinált Nómenklatúrájának magyarázata (2) a következőképpen módosul: A 405. oldalon a szöveg a következő új magyarázattal egészül ki: „9405 31 00 és
Karácsonyfaégő-füzér
9405 39 00 Ezen alszámok alá tartoznak a karácsonyfaégő-füzérek /-sorok.
Ezen árucikkek objektív jellemzői, mint például a sor hossza, az égők típusa, az égők közötti távolság, az »izzók« formája (normál vagy a karácsonyi időszakhoz kapcsolódó) és a könnyű felhelyezhetőségük a karácsonyfára, azt jelzik, hogy főként/elsősorban karácsonyfa fénnyel történő díszítésére szolgálnak.
A karácsonnyal összefüggő »izzók« hópehely, csillag, jégcsap vagy a téli évszak egyéb képeinek formáját ölthetik; a hosszú múltra visszatekintő hagyományokon alapuló kapcsolat nem szükséges.
Példák a 9405 31 00 és a 9405 39 00 alszámok alá »karácsonyfaégő-füzérként« besorolandó termékekre.
Fényháló, egymással összekapcsolt 160 átlátszó, mini izzószálas égőt (1,5 V/0,5 W) magában foglaló, sötétzöld elektromos kábelből, mely 320 × 150 cm hálót alkot.
A háló mérete lehetővé teszi, hogy karácsonyfára könnyen felhelyezhető legyen.
A vezetékek színe, valamint az egyenként 19 × 19 cm-es hálószem, mely lehetővé teszi a háló ágvégeken keresztüli behúzását, biztosítja az egységes díszítő hatást, hogy amikor az égőket felkapcsolják a vezetékek és az izzók rejtve maradjanak, miközben az ágak között csak a fény szűrődik át.
55 m hosszú égősor, amely 240 mini izzószálas égőt (2,5 V/0,25W) magában foglaló elektromos kábelből áll.
Az egyes égők közötti távolság 21 cm.
Az égősor kültéri és beltéri használatra egyaránt alkalmas.
(1) A Tanács 2658/87/EGK rendelete (1987.
július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
(2) HL C 119., 2019.3.29., 1. o.